recursal/SuperWikiNEXT-32B huggingface dataset:
Orthodoxorum Cibiniensium ecclesia metropolitana, hieme
**Ecclesia cathedralis orthodoxa Cibiniensis** (Dacoromanice: *Catedrala Mitropolitană din Sibiu*) invenitur in Via Metropoleos medio in Cibinio in Transilvania, Dacoromania. Anno 1906 fanum Sanctae et individuae Trinitati consecratum est.

Descriptio
----------

Cibinii non solum episcopus Protestantium sed etiam metropolita ecclesiae Dacoromanicae orthodoxae sedem suam habet. Eius residentia in aedificio saeculi XIX sarta et tecta conservatur, ubi antea Palatium Todalagi fuerat. Insuper intrinsecus seminarium theologicum, pars Universitatis Cibiniensis a Luciano Blaga nominatae, institutum est. 

Adversus eas aedes est fanum centrale orthodoxorum Transilvanorum quod facile tholo valde bela cognoscatur. Episcopus Andreas Șaguna structionem faciendam esse proposuerat, quamquam delubrum hodiernum metropolita Todalagi Ioanne Metianu confectum est. Id factum est cum Franciscus Iosephus rex Hungariae esset, ut tabula ad introitus parietem affixa indicat. Architecti Vergilius Nagy et Iosephus Kammer Aquinco orti quattuor tantummodo annis opus erexerunt: ibi alludebant et in genus florale et in Ecclesiam Sanctae Sophiae Constantinopolitanam. Navis centralis cum concameratione turres duas habet.

Imagines maxime veteres ab Octaviano Smighelschi confectae sunt, cum alias anno 1957 Ioannis Koeber addiderit; omnibus videlicet legibus orthodoxis de internis ecclesiarum pingendis obtemperant. Opera autem musiva Monaci exarabant.

Externi nexus
-------------


|  |  |
| --- | --- |
|  | **Vicimedia Communia** plura habent quae ad **Ecclesiam cathedralem orthodoxam Cibiniensem** spectant. |

* De fani historia in paginis periegeticis
* De fano in paginis demarchiae
* De aedificio in paginis orthodoxis ad Dacoromaniam totam pertinentibus
* Catedrala mitropolitană din Sibiu, „Sionul Ortodoxiei" din Transilvania[*nexus deficit*], 25.2.2009
Ecclesia cathedralis Herefordiensis
**Ecclesia cathedralis Herefordiensis** Herefordiae in urbe visitatur. Dioecese Herefordiensi iam saeculo VII constituta, ecclesia eius aevi anno 1056 irruptione Cambrorum deleta, Robertus Lotharingus episcopus novam cathedralem anno 1079 aedificare coepit quae medio saeculo XII perfecta est. Haec structura inter annos fere 1186 et 1535 variis partibus refecta et aucta est. 

Aevo recentiori restitutionem ecclesiae Iacobus Wyatt inter annos 1788 et 1797 curavit, deinde inter annos 1855 et 1863 Georgius Gilbertus Scott. Pulpitum(en) e metallo ab eodem anno 1862 designatum inter navem et absidem centum annos stetit; quod anno 1967 demolitum denuo Londinii in Museum Victoriae et Alberti receptum est. Frontem occidentalem ecclesiae restruxit Ioannes Oldrid Scott, Georgii Gilberti filius, inter anno 1902 et 1908.

Notae
-----

1. ↑  Georgius Gilbertus Scott, *Personal and professional recollections* (Londinii, 1879) pp. 288-291

Bibliographia
-------------

Ecclesia cathedralis Herefordiensis intus visa
* John Britton, *The history and antiquities of the cathedral church of Hereford*. Londinii: Longman, 1831 Textus apud *Internet Archive*
* Richard John King, *Handbook to the Cathedrals of England: Western division: Gloucester, Hereford, Worcester, Bristol, Lichfield*. 2a ed. Londinii: John Murray, 1874 Textus apud *Internet Archive*
* D. Whitehead, ed. *Medieval art and architecture at Hereford*. 1995

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°3′15″N 2°42′58″W • Thesaurus Getty |


|  |  |
| --- | --- |
|  | **Vicimedia Communia** plura habent quae ad **cathedralem Herefordiensem** spectant. |

Ecclesiae cathedrales Angliae Cambriaeque mediaevales

Bangor • Cantuaria • Carliolum • Cicestria • Dunelmum • Eboracum • Ely • Exonia • Herefordia • Landava • Lichfelda • Lincolnia • Londinium • Norvicum • Roffa • S. Asaphi • S. Davidi • Sarisberia • Wellae • Wigornia • Wintonia

*Ecclesiae cathedrales Angliae**Capsae cognatae:* Ecclesiae cathedrales Anglicanae post 1538 in Anglia Cambriaque constitutae
Ecclesia cathedralis Nostrae Dominae Ebredunensis
**Ecclesia cathedralis Nostrae Dominae Ebredunensis** Eburoduni in urbe inter annos fere 1170 et 1220 fundamento ecclesiae anterioris aedificata est. Sedes fuit archidioecesis saeculo IV constitutae, anno 1822 destitutae.

Tympanum leonum
Organum huius ecclesiae, Franciae omnis antiquissimum, a delphino Ludovico datum, qui postea rex Ludovicus XI fuerit, saeculo XVIII magna parte refectum est. Ecclesiam eo tempore a peregrinis multis frequentatam ille anno 1449 visitavit. Filius eius Carolus VIII ter Ebredunum petivit, annis 1490, 1494, 1495.

Bibliographia
-------------

* Paul Guillaume, *Documents inédits rélatifs à la dévotion de Louis XI envers Saint Arnoux et au premier pélerinage de Charles VIII à N.-D. d'Embrun* Textus
* Paul Guillaume, "Louis XI à Embrun" in *Bulletin de la Société d’Études des Hautes-Alpes* (1882) pp. 29-35

Nexus externi
-------------

|  |  |
| --- | --- |
|  | **Situs geographici et historici:** *Locus*: 44°33′44″N 6°29′42″E |


|  |  |
| --- | --- |
|  | **Vicimedia Communia** plura habent quae ad **Cathedralem Ebredunensem** spectant. |

* "La petite histoire de la Cathédrale d'Embrun"
**Carolus Fridericus de Dacheröden** (natus die 22 Aprilis 1732 Halberstadii, mortuus die 20 Novembris 1809 Erfordiae) iuris peritus Germanus fuit. 

Domus Dacheröden, hodie Forum culturale

Vita
----

Velut pater officialis Borussicus factus est et, cum annos 21 natus esset, parlamentarius factus est in parte Magdeburgensi Ducatus Mansfeldensis. Die 23 Iunii 1783 praeses cameralis aere multo meritus Mindae creatus est. Calumniam valde acrem et existimationem malignam abstulit aspernans calendarium inscriptionum ducale. Anno 1765 accusatus est syngraphis Britannicis negligenter tractatis tempore Belli septem annorum. Carolus Dachröden culpavit et usum venaliciorum cum vectigalibus indirectis nationalibus et modernizavit res iuridiciales multis invitis. Commentarii eius de rerum statu saepe minus grati fuerunt. 

Cum Fridericus II (rex Borussiae) Carolum Dacheröden Minda propter errores in calculo remittendum esse iussisset, vocatus est rector cameralis Marchiae Novae in Palatinatum Lubucensem. Quod munus Dacheröden offensus recusavit. Pecuniarum debitione oppressus adire latifundia sua apud Erfordiam maluit, quo advenit eodem tempore ac amicus Carolus Theodorus de Dalberg. Erfordiae magistri infantium creati sunt diurnarius atque paedagogus Rudolphus Zacharias Becker et educatrix quaedam Francogallica. Postea Becker *Philanthropinum*, scholam notissimam Dessaviae, adiit Ioanne Bernardo Basedow petente.

Academicus Erfordiensis summus
------------------------------

Dacheröden una cum uxore Ernestina Friderica de Hopffgarten et natis mediam in Erfordiam commigravit in Domum Dacheröden ubi convivator multis eminentissimis hominibus semper gratus ac iucundus factus est. Academiae scientiarum utilium rector electus est anno 1778. Postquam gubernator Moguntinus nominatus est Dalberg amicus et periodicum academiae reeditum est, Dacheröden lector corripiens pro symbolis historicis iuridicialibusve factus est. Praeterea ipse multa scripsit necnon praelectiones haud paucas habuit. Anno 1885 vel praeses academiae citatae electus est Hieronymo Friderico Schorch succedens. Heres fuit latifundiorum quorundam apud Logosalissam-Grumbach avia mortua quae anno 1785 vendidit.

Bibliographia
-------------

Ilse Foerst-Crato: "Karl Friedrich von Dacheröden", apud: *Mitteilungen des Mindener Geschichtsvereins*, 49/1977, p. 131–136.
Gustavus Trunk circa annum 1927
**Gustavus** (Theod. *Gustav*) **Trunk** (natus 24 Iulii 1871 vico *Waldprechtsweier* (Badenia), mortuus 23 Aprilis 1936 Carolsruhae) vir publicus Badeniae et sodalis Centri factionis fuit.

Iuventus et munus
-----------------

Pater eius magister fuit. Ipse diversas scholas frequentans ad maturitatem adeptus est. Deinde Berolini et Heidelbergae iurisprudentiae studebat et doctor promotus est. Deinde ab anno 1900 Carolsruhae causidicus laboravit.

Familia
-------

Anno 1897 uxorem duxit, a qua filium et filiam habuit. Uxor anno 1929 mortua est.

Cursus honorum
--------------

Trunk, qui sodalis Centri factionis fuit, postea et praeses factionis Carolsruhae erat. Annis 1911 - 1919 decurio urbis erat, annis 1919 - 1930 legatus senatus terrae Badeniae. Anno 1918/1919 administer victus, annis 1919 - 1928 administer iustitiae fuit. Tria tempora et praeses Badeniae erat:

* 20 Augusti 1920 - 21 Novembris 1921
* 23 Novembris 1925 - 23 Novembris 1926
* 3 Februarii - 23 Novembris 1927

Anno 1929 acriter vituperatus est, quod possessoribus fabricae Sigarellorum vectigalia remisit. Deinde omnes magistratus reliquit atque deinde iterum causidicus operam dedit.

Nexus externi
-------------

* Pagina Carolsruhae de re famosa Sigarellorum (lingua Theodisca)

Praesides Badeniae

|  |  |
| --- | --- |
|  |  |
| Antonius Geiß • Gustavus Trunk • Hermannus Hummel • Adamus Remmele • Henricus Köhler |
Gulielmus Hellpach • Gustavus Trunk • Henricus Köhler • Gustavus Trunk • Adamus Remmele • Iosephus Schmitt • Franciscus Iosephus Wittemann • Iosephus Schmitt • Robertus Wagner (vicarius imperii) • Gualterus Köhler • Leo Wohleb |
|  |
Principalis Musei Historiae Naturalis Americani aditus.
**Museum Historiae Naturalis Americanum** (Anglice *American Museum of Natural History*) est museum historiae naturalis quod in Parte Occidentali Superiori Manhatae situm annoque 1869 conditum est, nunc unum e maximis clarissimisque mundi museis. Inter creatores fuit Daniel Gerardus Elliot. Museo sunt viginti quinque aedificia coniuncta, in terris quasi hortis sita, quae quadraginta sex pinacothecas perennes, laboratoria indagationis, et bibliothecam claram continent. Inter eius collectiones sunt plus quam 32 millionum specimina, quorum perpauca exhiberi semel possunt. Plus quam ducenti adiutores scientifici museo operam suam locant, et museum plus quam centum expeditionum praecipuarum foris quotannis missarum auctor est.

Pinacotheca
-----------

* Ossa TyrannosauriOssa *Tyrannosauri*
* Ossa BrontosauriOssa *Brontosauri*
* Ossa ApatosauriOssa *Apatosauri*
* Ossa GobiconodonisOssa *Gobiconodonis*
* Exhibitio culturaeExhibitio culturae
* Urna cineraria in Oaxaca factaUrna cineraria in Oaxaca facta
* Imago hominis a gente Maya factaImago hominis a gente Maya facta

Curatores musei
---------------

Inter notabiles musei curatores sunt homines infra perscripti.

* Ricardus Archbold
* Milcolumbus Carnegie McKenna
* Margarita Mead
* Jin Meng
* Henricus Fairfield Osborn
* Carolus Patterson Schmidt
* Georgius Gaylord Simpson
* Georgius Henricus Hamilton Tate

Notae
-----

1. ↑  "American Museum of Natural History: Overview and Programs."

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Museum Historiae Naturalis Americanum** spectant. |

* Situs interretialis musei proprius.
* De historia Musei Historiae Naturalis Americani apud manhattan.about.com.
* De historia Musei Historiae Naturalis Americani, pars secunda, apud manhattan.about.com.
* Scientiae lectiones apud learn.amnh.org.
* De historia Musei Historiae Naturalis Americani apud thecityreview.com.
Museum Nationale in foro sancti Venceslai Pragae
**Museum Nationale** (Bohemice *Národní muzeum*), olim **Museum Bohemicum** sive **Museum Regni Bohemiae**, est maximum museum Cechiae et vetustissimum museum Bohemiae in Praga situm. Conditum est anno 1818 a nobilibus regni Bohemiae, praecipue a notissimo botanista Casparo Maria comite de Sternberg. 

Aedificium vetustissimum principaleque huius musei in foro sancti Venceslai Pragae anno 1891 perfectum est ab architecto Iosepho Schultz. Antea collectiones musei in palatiis Pragnesibus nobilium fautorum servabantur, videlicet in palatio Sternberg prope arcem regiam Pragensem (1821–1846) et in palatio Nostitz (1846–1892) inter forum equorum (nunc sancti Venceslai) et forum sancti Iosephi (nunc Rei publicae) Neo-Pragae.

Museum Nationale multa aedificia habet, inter alia Novum aedificium, olim parlamentum foederale Bohemoslovaciae iuxta aedificium principale, Museum musicae Bohemicum Micro-Pragae cum Museo Fridericii Smetana Vetero-Pragae prope pontem Caroli et Museo Antonini Dvořák Neo-Pragae, Lapidarium Musei Nationalis et Museum culturarum Asiae, Africae Americaeque ab Adalberto Náprstek fundatum in foro Betleem Vetero-Pragae (prope capellam Bethleem).

In Bibliotheca Musei Nationalis multa manuscripta medii aevii servantur.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Museum Nationale (Praga)** spectant. |

* Situs officialis
Wikidata Slovenia Austro-Orientalis (regio statistica slovena)
Res apud Vicidata repertae:
Regiones statisticae Sloveniae, divisio administrativa  
*Civitas*: Slovenia  
*Locus*: 45°39′0″N 15°0′0″E  

**Forma**

*Area*: 2 675 chiliometrum quadratum  
*Caput*: Nova Urbs  

**Sigla**

*Siglum autoraedarum*: NM
**Tabula aut despectus**

Slovenia Austro-Orientalis (regio statistica slovena): situsSlovenia Austro-Orientalis (regio statistica slovena): situs
Slovenia Australis ac Orientalis, Regio statistica slovena)
**Slovenia Austro-Orientalis** (Slovenice: *Jugovzhodna Slovenija regija*) est regio statistica Slovena circiter 141 092 (anno 2009) incolarum cuius urbs princeps Nova Urbs est.

Municipia regionis statisticae Austro-Orientalis
------------------------------------------------

Municipia regionis statisticae Austro-Orientalis, cum urbe, **21** sunt.

1. **Municipium urbanum Novae Urbis** - **Nova Urbs**, (Slovenice: *Novo mesto*),
2. *Črnomelj*,
3. *Dolenjske Toplice*,
4. *Kočevje*,
5. *Kostel*,
6. *Loški Potok*,
7. Municipium Metuli - Metulum, *Metlika*,
8. *Mirna*,
9. *Mirna Peč*,
10. *Mokronog-Trebelno*,
11. *Osilnica*,
12. *Ribnica*,
13. *Semič*,
14. *Šentjernej*,
15. *Šentrupert*,
16. *Škocjan*,
17. *Šmarješke Toplice*,
18. *Sodražica*,
19. *Straža*,
20. Municipium Praetorii Latobicorum - Praetorium Latobicorum, *Trebnje*,
21. *Žužemberk*.

Notae
-----

1. ↑  Verbum novatum

Nexus interni
-------------

* Provinciae historicae Sloveniae,
* Regiones statisticae Sloveniae.
Wikidata Sloboda Alexandri
Res apud Vicidata repertae:Sloboda Alexandri: insigneSloboda Alexandri: insigne
*Civitas*: Russia  
*Locus*: 56°23′37″N 38°42′54″E  
*Numerus incolarum*: 59 328  
*Zona horaria*: UTC+3  
Situs interretialis  

**Gestio**

*Procuratio superior*: Q21195096  

**Geographia**

*Superficies*: 26 chiliometrum quadratum  

**Sloboda Alexandri** (Russice *Александров, Aleksandrov*) est urbs regionis Volodimiriensis Russiae. In ripis *Seraia* fluminis patet. Incolas 57 899 anno 2020 habuit.

Ecclesia Crucifixionis in monasterio Dormitionis Slobodae Alexandri

Historia
--------

Primo *Sloboda magna* appellabatur. Annis a 1509 ad 1515 ab Aloysio Novo palatia et ecclesiae Basilio III aedificata sunt. Ioannes Severus Slobodam Alexandri amabat et *opritchninae* caput hic fecit. Anno 1778 in numero urbium relata est. Ferrivia anno 1870 constructa est.

Notae
-----

1. ↑  Antonii Possevini *de Moscovia*, 1587, pp. 17, 28, 102. De nomine priore *Александровская слобода*. Saepe simipliciter *Sloboda* vel etiam *Slaboda* (Ludovici Septalii, patricii Mediolanensis, *De ratione status libri septem...*, Hamburgi 1659, p. 504 (Textus apud *Google Books*).
2. ↑  Russice *Алевиз Новый*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 56°23′37″N 38°42′54″E • *GeoNames* • *Facebook Places* • Большая российская энциклопедия |

* Cremlini Slobodae Alexandri situs officialis **(Russice)**
Wikidata Slovenia Media (regio statistica slovena)
Res apud Vicidata repertae:
Regiones statisticae Sloveniae, divisio administrativa  
*Civitas*: Slovenia  
*Locus*: 46°3′0″N 14°31′0″E  

**Fines**

*Procuratio superior*: Slovenia  

**Forma**

*Area*: 2 487 chiliometrum quadratum  
*Caput*: Labacum  

**Sigla**

*Siglum autoraedarum*: LJ
**Tabula aut despectus**

Slovenia Media (regio statistica slovena): situsSlovenia Media (regio statistica slovena): situs
Slovenia Media, Regio statistica slovena)
**Slovenia Media** (Slovenice: *Osrednjeslovenska regija*) est regio statistica Slovena circiter 529.646 (anno 2009) incolarum cuius urbs princeps Aemona est.

Municipia regionis statisticae Sloveniae Mediae
-----------------------------------------------

Municipia regionis statisticae Sloveniae Mediae, cum urbe, **25** sunt.

1. **Municipium urbanum Labaci** - **Labacum** (**Aemona**), (Slovenice: *Ljubljana*),
2. *Borovnica*,
3. *Brezovica*,
4. *Dobrepolje*,
5. *Dobrova-Polhov Gradec*,
6. *Dol pri Ljubljani*,
7. *Domžale*,
8. *Grosuplje*,
9. *Horjul*,
10. *Ig*,
11. *Ivančna Gorica*,
12. Municipium Lithopolis - Lithopolis, *Kamnik*,
13. *Komenda*,
14. Municipium Longatici - Longaticum, *Logatec*,
15. *Log-Dragomer*,
16. *Lukovica*,
17. *Medvode*,
18. *Mengeš*,
19. *Moravče*,
20. *Škofljica*,
21. *Šmartno pri Litiji*,
22. *Trzin*,
23. *Velike Lašče*,
24. *Vodice*,
25. Municipium Nauportūs - Nauportus, *Vrhnika*.

Nexus interni
-------------

* Provinciae historicae Sloveniae,
* Regiones statisticae Sloveniae.

Notae
-----

1. ↑  Verbum novatum
Wikidata Guda
Res apud Vicidata repertae:Guda: insigneGuda: insigne
*Civitas*: Nederlandia  
*Locus*: 52°1′5″N 4°42′20″E  
*Numerus incolarum*: 73 681  
*Zona horaria*: UTC+1, Hora aestiva, UTC+2  
http://www.gouda.nl Situs interretialis  
*Nomen officiale*: Gouda
**Gestio**

*Procuratio superior*: Hollandia Australis  

**Geographia**

*Superficies*: 18.1 chiliometrum quadratum, 18.11 chiliometrum quadratum  
*Territoria finitima*: Bodegraven-Reeuwijk, Zuidplas, Vlist, Waddinxveen, Ouderkerk  

**Coniunctiones urbium**

*Urbes gemellae*: Salingiacum, Glevum, Kongsberg, Finsterwalde  

**Tabula aut despectus**

Guda: situsGuda: situs
**Guda,** sive **Tergum,** est urbs in Hollandia Australi provincia Nederlandiae, circiter 18 chiliometra ad occidentem Roterodami sita. Censu anno 2017 habito 71 916 incolas habet. Caseus Gudensis urbem celebrem per orbem terrarum fecit.

Pinacotheca
-----------

* Forum casei GudaeForum casei Gudae
* Via TurfmarktVia Turfmarkt

Notae
-----

1. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3.
2. ↑  J. G. Th. Graesse, *Orbis Latinus* (Dresdae: Schönfeld, 1861; 1909. Brunsvici, 1972, 3 voll.) 1 2 3.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gudam** spectant. |
Wikidata Gubernium Volhyniense
Res apud Vicidata repertae:Gubernium Volhyniense: insigneGubernium Volhyniense: insigne
gubernium  
*Civitas*: Unio Sovietica  
*Locus*: 50°15′16″N 28°39′28″E  
*Nomen officiale*: Изяславская губерния, Волынская губерния  

**Fines**

*Procuratio superior*: Imperium Russicum, Ukrainian People's Republic, Res Publica Sovietica Socialistica Ucrainica  

**Forma**

*Area*: 717 362 chiliometrum quadratum  
*Caput*: Zitomiria, Novogardia Volhyniensis  
*Subdivisiones*: Zhytomyr uezd, Volodymyr-Volynsky Uyezd, Dubno County, Zaslavsky Uyezd, Kovel County, Kremenets County, Novograd-Volynsky Uyezd, Ovruchsky Uyezd, Ostrog County, Rovensky Uyezd, Starokonstantinovsky Uyezd
**Vita**

*Incolae*: 3 501 600  

**Gubernium Volhyniense** vel **Volhynense** (Russice Волынская губерния, tr. *Volynskaja gubernija*; Ucrainice Волинська губернія, tr. *Volyns'ka hubernija*) fuit pars administrativa Imperii Russici, Rei Publicae Popularis Ucrainicae, Civitatis Ucrainicae et Rei Publicae Sovieticae Socialisticae Ucrainicae, in terris regionis historicae Volhyniae sita, anno 1792 ut gubernium Zaslaviense (Russice Изяславская губерния, tr. *Izjaslavskaja gubernija*) in Imperio Russico formata annoque 1795 in gubernium Volhyniense renominata, anno 1925 autem cum aliis guberniis RSS Ucrainicae Unionis Sovieticae abolita. Metropoles gubernii fuere Zaslavia (ad annum 1795), Novogardia Volhyniensis (ad annum 1804) et Zitomiria (ab anno 1804). 

Eractum, Luceoria, Volodimiria Volhyniensis, Zaslavia. Zitomiria capita circulorum gubernii Volhyniensis fuerunt.

Inter homines notos in gubernio Volhyniensi natos sunt Vladimirus Bogoraz, Sergius Korolëv, Boris Thenes, Lesja Ukrajinka etc.

Notae
-----

1. ↑  "Gubernio Volhyniensi": .
2. ↑  "Gubernia Volhynense, Minscense et Lithuanum":

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gubernium Volhyniense** spectant. |

|  |  |
| --- | --- |
|  | **Situs geographici et historici:** *Locus*: 50°15′16″N 28°39′28″E • Большая российская энциклопедия |

* Pagina de gubernio Volhyniensi *Encyclopaediae Brockhaus et Efron* apud Vicifontem **(Russice)**
* Pagina de gubernio Volhyniensi *Encyclopaediae historiae Ucrainae* **(Ucrainice)**
Wikidata Gubernium Vologdense
Res apud Vicidata repertae:Gubernium Vologdense: insigneGubernium Vologdense: insigne
gubernium Imperii Russici, governorate of the Russian Soviet Federative Socialist Republic  
*Civitas*: Imperium Russicum, Russica Sovietica Foederativa Socialistica Res Publica, Unio Sovietica  
*Locus*: 60°0′0″N 40°0′0″E  
*Nomen officiale*: Вологодская губерния  

**Fines**

*Procuratio superior*: Russica Sovietica Foederativa Socialistica Res Publica  
*Territoria finitima*: Gubernium Permiense
**Forma**

*Area*: 112 381 chiliometrum quadratum  
*Caput*: Vologda  
*Subdivisiones*: Velsky Uyezd, Vologodsky Uyezd, Gryazovetsky Uyezd, Kadnikovsky Uyezd, Kargopolskiy Uyezd, Nikolskij ujezd, Solvychegodsky Uyezd, Totma Uyezd, Ust-Sysolsk Uyezd, Velikoustyuzhsky Uyezd, Yarensk Uyezd
**Vita**

*Incolae*: 1 053 832  

**Gubernium Vologdense** (Russice Вологодская губерния, tr. *Vologodskaja gubernija*) fuit pars administrativa Imperii Russici et dein Russicae Sovieticae Foederativae Socialisticae Rei Publicae, in parte septentrionali Russiae Europaeae sita, anno 1796 in hoc statu formata et anno 1929 finaliter abolita, metropolim habens Vologdam.

Iarenscum, Sysola, Solivytschegda, Totma, Ustiuga Magna capita circulorum gubernii Vologdensis erant.

Nota
----

1. ↑  Ioannis Fischer von Waldheim *Ommatolampes et Trachelacanthus, genera piscium fossilium nova* (Mosquae, 1851), pp. 7-8; Bernardi van Loo *Stimulus seraphicae conversationis* (Lovanii, 1862), p. 107

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Gubernium Vologdense** spectant. |

|  |  |
| --- | --- |
|  | **Situs geographici et historici:** *Locus*: 60°0′0″N 40°0′0″E • Большая российская энциклопедия |
---

**Animalia** — Arthropoda

Classis : Insecta   
Ordo : Lepidoptera   
Superfamilia : Noctuoidea   
Familia : Erebidae   
Subfamilia : Arctiinae   
Tribus : Arctiini   
Subtribus : Euchromiina   
Genus : *Euchromia*   
Species : ***E. polymena***   
*Euchromia polymena*   
(Linnaeus, *Systema Naturae,* ed. 10a, 1758)  

***Euchromia polymena*** est papilio tribus Arctiinorum subfamiliae Arctiinarum. Primum a Carolo Linnaeo in editione decima *Systematis Naturae* (1758) descriptus est. In India et Asia meridiorientali, ac Sumatra, Iava, Sulavesia, Malaesia Paeninsulari, Borneo, et Philippinis endemicus est. Invenitur quoque in septentrionalibus Australiae Occidentalis et Territorii Septentrionalis regionibus.

Pinacotheca
-----------

* Coitio.Coitio.
* Femina ova ponit.Femina ova ponit.
* LarvaLarva
* PupaPupa

Notae
-----

1. ↑  *Euchromia* apud Markku Savela's *Lepidoptera and Some Other Life Forms.*
2. ↑  Lepidoptera Larvae of Australia.

Nexus externi
-------------

* Index generum Arctiidarum. *Butterflies and Moths of the World.* Londinii: Natural History Museum.
* Pitkin, Brian, et Paul Jenkins. Family: Arctiidae. *Butterflies and Moths of the World.* Londinii: Natural History Museum.
---

**Animalia** — Arthropoda

Classis : Insecta   
Ordo : Lepidoptera   
Superfamilia : Noctuoidea   
Familia : Erebidae   
Subfamilia : Arctiinae   
Tribus : Arctiini   
Subtribus : Euchromiina   
Genus : *Euchromia*   
Species : ***Euchromia creusa***   
   
(Linnaeus, 1758)  
Synonyma
\**Sphinx creusa* Linnaeus, 1758
* *Sphinx thelebas* Cramer, [1777]
* *Sphinx irus* Stoll, [1781]
* *Glaucopsis ganymede* Doubleday, 1846
* *Euchromia superposita* Rothschild, 1916

***Euchromia creusa*** est papilio tribus Arctiinorum subfamiliae Arctiinarum. In Australia (Terra Reginae septentrionali), Seram, Key Island, Nova Guinea, Vanuatu, Insulis Salomonis, Belavia, Vitis endemicus est. Ex Creusa, femina in mythologia Graeca, appellatur.
Latitudo alarum est circa 50 mm. Adulti Apocrita imitantur. Alae sunt nigrae maculis pellucidis notisque commifornibus caeruleis prope mediam alam anteriorem. Alae posteriores magnitudine sunt circa dimidium alarum anteriorum. In corpore sunt fascia nigra et rubra.

Notae
-----

1. ↑  *Euchromia* apud Funet.
2. ↑  *Australian Insects.*

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Euchromiam creusam*** spectant. |


|  |  |
| --- | --- |
|  | Vide **"*Euchromiam creusam*"** apud **Vicispecies**. |
*Euchromia polymena* ova ponit.

---

**Animalia** — Arthropoda

Classis : Insecta   
Ordo : Lepidoptera   
Superfamilia : Noctuoidea   
Familia : Erebidae   
Subfamilia : Arctiinae   
Tribus : Arctiini   
Subtribus : Euchromiina   
Genus : *Euchromia*   
Species : ***E. lethe***   
*Euchromia lethe*   
(Fabricius, 1775)  

***Euchromia lethe*** est papilio tribus Arctiinorum subfamiliae Arctiinarum. Ab Ioanne Christiano Fabricio anno 1775 primum descriptus est. Endemicus est in Africa Australi, Angola, Cameronia, Gambia, Guinea Aequinoctiali, Guinea Bissaviensi, Insulis Sancti Thomas et Principis, Madagascaria, Monte Leonino, Nigeria, Nigritania, Republica Congensi, Republica democratica Congensi, Senegalia, et Uganda.

Larvae *Ipomoea batatas* vescuntur.

Notae
-----

1. ↑  De Prins, J.; De Prins, W. (2017). Euchromia lethe *(Fabricius, 1775)*.. *Afromoths* .

Bibliographia
-------------

* Pitkin, Brian; Jenkins, Paul. *Search results Family: Arctiidae*.. *Butterflies and Moths of the World* (Natural History Museum, London)
Wikidata Civitas Gdinensis
Res apud Vicidata repertae:Civitas Gdinensis: insigneCivitas Gdinensis: insigne
*Civitas*: Polonia  
*Locus*: 54°31′8″N 18°31′55″E  
*Numerus incolarum*: 245 222  
*Zona horaria*: UTC+1, UTC+2  
Situs interretialis  
*Nomen officiale*: Gdynia
**Gestio**

*Praefectus*: Wojciech Szczurek  
*Procuratio superior*: Pomeranian Voivodeship, Gdańsk Voivodeship (1975–1998)  

**Geographia**

*Superficies*: 135±1 chiliometrum quadratum  
*Territoria finitima*: Gedanum, Powiat kartuski, Sopot, Gmina Żukowo, Gmina Kolbudy  

**Coniunctiones urbium**

*Urbes gemellae*: Memela, Alburgum, Baranovia, Brooklynium, Haikou, Kaliningradum, Karlskrona Municipality, Kotka, Christiani munitio, Kunda City, Liba, Plimmuta, Seattlum, Pillavia, Kielia, Człuchów, Rustavi, Alburgum, Karpacz  

**Tabula aut despectus**

Civitas Gdinensis: situsCivitas Gdinensis: situs
Statua Antonii Abraham
**Civitas Gdinensis** - urbs cum portu moderna Polonica est, ad litus sinus Venedici maris Barbarici posita. 

lingua polonica *Gdynia* nominatur, Germanice *Gdingen*, Cassubice *Gdiniô*.

Nexus interni
-------------

* Gedania (Gdańsk)

Nexus externi
-------------

|  |  |
| --- | --- |
|  | **Situs geographici et historici:** *Locus*: 54°31′8″N 18°31′55″E • *GeoNames* • Thesaurus Getty • *Facebook Places* • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **Civitatem Gdinensem** spectant. |
Wikidata Civitas Iuarezensis
Res apud Vicidata repertae:Civitas Iuarezensis: insigneCivitas Iuarezensis: insigne
*Civitas*: Mexicum  
*Locus*: 31°44′42″N 106°29′6″W  
*Numerus incolarum*: 1 321 004  
*Zona horaria*: UTC-7  
Situs interretialis  

**Gestio**

*Praefectus*: José Reyes Ferriz  
*Procuratio superior*: Juárez Municipality  

**Coniunctiones urbium**

*Urbes gemellae*: Chihuahua City, Tecomán, Tijuana, Passus, Cruces, Didacopolis, Mexicopolis  

**Civitas Iuarezensis**, vulgo *Ciudad Juárez*, est urbs civitatis Chihuahuae in Mexico. In hac urbe anno 2010 habitabant 1 321 004 incolarum. 

Urbs anno 1683 condita est nomine longiori *Misión de Nuestra Señora de Guadalupe de Mansos del Paso del Río del Norte*, nomine breviore *Paso del Norte*. Nomen hodiernum anno 1888 accepit ad honorem Benedicti Juárez politici.

Notae
-----

1. ↑  Cf. "Dioecesis Civitatis Iuarezensis" e *The Hierarchy of the Catholic Church* (situs a Davide M. Cheney elaboratus) **(Anglice)**

Bibliographia
-------------

* Rory Carroll, "'A new era for Juárez': Pope's visit hails optimism for a city ravaged by drug wars" in *The Guardian* (11 Feebruarii 2016)

Nexus externi
-------------

|  |  |
| --- | --- |
|  | **Situs geographici et historici:** *Locus*: 31°44′42″N 106°29′6″W • *GeoNames* • Store norske Lexikon • Большая российская энциклопедия • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **civitatem Iuarezensem** spectant. |

Americae Septentrionalis urbes milies milium incolarum

Angelopolis in California • Angelopolis in Mexico • Antoniopolis • Calgaria • Civitas Iuarezensis • Dallasium • Didacopolis • Dominicopolis • Ecatepec de Morelos • Guadalaxara • Havana • Hustonia • Leon • Managua • Mexicopolis • Mons Regius • Monterrey • Nezahualcóyotl • Novum Eboracum • Philadelphia • Phoenix • Portus Principis • Sicagum • Tigiuana • Torontum • Urbs Guatimalensis • Zapopan

*Opus geopoliticum • Maximae urbes orbis terrarum • Index urbium maximarum Civitatum Foederatarum**Capsae cognatae:* Urbes Americae Septentrionalis capitales • Urbes Africae maximae • Urbes Americae Australis maximae • Urbes Asiae maximae • Urbes Europae maximae • Urbes Oceaniae maximae
**Pini sibiricae** nemus

---

**Plantae** — Pinophyta

Classis : Pinopsida   
Ordo : Pinales   
Familia : Pinaceae   
Genus : *Pinus*   
Subgenus : *Pinus*   
Species : ***P. sibirica***   
*Pinus sibirica*   
Du Tour, 1803  

***Pinus sibirica*** est *Pinus* generis species, a botanista Francogallico du Tour de Salvert anno 1803 descripta.

Area
----

In taiga Siberica gignitur (in Europa tantum ab Uralibus ad iugum Timanicum), in Kazachstania, Mongolia, in Sinis (Heilongjiang, Mongolia Citeriore, Xinjiang provinciis).

Taxinomia
---------

*Pnius sibirica* *Cedro* generi similis est et prius in hoc genus includebatur.

Descriptio
----------

Strobili *Pinus sibiricae* maturi usque ad centena et quinquagena semina edulia oleosa habent, qui nuclei saepe nuces cedri nominabantur et cum ipsi eduntur, tum et ad oleum aliaque alimenta producenda usurpantur.

Notae
-----

1. ↑  Pagnia apud IPNI.

Nexus externi
-------------

|  |  |
| --- | --- |
|  | **Situs scientifici:** Tropicos • GRIN • ITIS • Plant List • NCBI • Biodiversity • Encyclopedia of Life • Plant Name Index • IUCN Red List • Flora of China • INPN France • USDA Plants Database |
**Theodotus** (Graece Θεόδοτος), qui saeculo IV a.C.n. exeunte floruit, Antigoni Monophthalmi coaevus, fuit annis 314 et 313 a.C.n. huius regis dux classium. Eodem tempore quo Perilaus exercitum a Lycia Ciliciam usque, Theodotus naves conduxit quas Antigonus in insula Rhodo confici iusserat. Ambo iuxta Aphrodisiam a militibus Ptolemaei capti sunt; Thodotus in proelio vulneratus post aliquot dies mortuus est.

Fontes
------

* Diodorus Siculus, *Bibliotheca historica* 19.64.5-7

Bibliographia
-------------

* "Prosopography of Antigonos's Friends and Subordinates" in Richard A. Billows, *Antigonos the One-Eyed and the Creation of the Hellenistic State* (Berkeley: University of California Press, 1990) no. 113, p. 437
* F. Geyer, "Theodotos (8)" in *Paulys Real-Enzyklopädie der classischen Altertumswissenschaft* edd. G. Wissowa et alii (Stuttgart, 1893-1972 ~ ~)
* H. Hauben, *Het vlootbevelhebberschap in de vroege Diadochen tijd* (Bruxellis, 1975) p. 100

  

 De hac re nexus intervici usque adhuc absunt. Adde, si reppereris.
Wikidata Samuel Beckett
Res apud Vicidata repertae:Samuel Beckett: imagoSamuel Beckett: imagoSamuel Beckett: subscriptioSamuel Beckett: subscriptio
*Nativitas*: 13 Aprilis 1906; Foxrock  
*Obitus*: 22 Decembris 1989; Circumdarium XIV Lutetiae  
*Patria*: Hibernia, Francia  
*Nomen nativum*: Samuel Barclay Beckett
**Officium**

*Munus*: scriptor, linguista, Dispositor cinematographicus, scriptor scaenicus, cricketer, poëta, mythistoricus, scriptor scaenicus, Interpres, magister, intellectual, repugnator Francicus, video artist  

**Familia**

*Coniunx*: Suzanne Dechevaux-Dumesnil  

**Memoria**

*Laurae*: Praemium litterarum Nobelianum, Prix Formentor, Fellow of the American Academy of Arts and Sciences, Saoi, honorary doctorate of Trinity College, Dublin, Scholar of Trinity College, Dublin, Obie Award  
*Sepultura*: Sepulchretum Montis Parnassi Lutetiae  

**Samuel Beckett** (*Samuel Barclay Beckett*; Eblanae natus die 13 Aprilis 1906; Lutetiae mortuus 22 Decembris 1989) fuit auctor mythistoriae, ludi scaenici absurditatis, et poeta Hibernicus qui Lutetiae habitavit et interdum Anglice, interdum Francogallice scripsit. Anno 1969 Praemio Nobeliano Litterarum laureatus est.

Opera selecta
-------------

### Mythistoriae

* 1938 *Murphy* **(Anglice)**
* 1951 *Molloy* **(Francogallice)**
* 1952 *Malone meurt* **(Francogallice)**
* 1953 *L'innommable* **(Francogallice)**
* 1953 *Watt* **(Anglice)**

### Ludi scaenici

* 1952 *En attendant Godot* **(Francogallice)**
* 1957 *Fin de partie* **(Francogallice)**
* 1957 *All That Fall* **(Anglice)**
* 1958 *Krapp's Last Tape* **(Anglice)**
* 1961 *Happy Days* **(Anglice)**
* 1963 *Play* **(Anglice)**

Bibliographia
-------------

* Anthony Cronin, *Samuel Beckett: the last modernist*. Londinii: Harper Collins, 1996. ISBN 0-246-13769-X
* Alison Flood, "Samuel Beckett rejected as unsuitable for the Nobel prize in 1968" in *The Guardian* (10 Ianuarii 2019)
* Lois Gordon, *The World of Samuel Beckett, 1906-1946*. Novo Portu: Yale University Press, 1996. ISBN 0-300-06409-8. (Paginae selectae apud *Google Books*)
* James Knowlson, *Damned to Fame: the life of Samuel Beckett*. Londinii: Bloomsbury, 1996. ISBN 0-7475-2719-9
* Pilling, John, ed. *The Cambridge Companion to Beckett*. Cantabrigiae: Cambridge University Press, 1994. ISBN 0-521-41366-4

Nexus externi
-------------

* Bibliographia **(Francogallice)**
Despectus in ecclesiam cathedralem Norvicensem
**Ecclesia cathedralis Norvicensis** Nordovici in urbe Angliae orientalis visitatur. Sedes dioecesis regni Anglorum Orientalium saeculo VII Elmhamiae(en), anno 1075 Thetfordiae positae, mox anno 1094 Nordovicum translata est, episcopo illo tempore Herberto de Losinga. Qui novam cathedralem super vestigia duarum ecclesiarum antiquiorum anno 1096 construere coepit. Successor eius Everardus de Calna aedificium anno 1145 perficere curavit. Culmen autem lapideum super turrem quadratam non ante annum 1480 impositum erit, episcopo Iacobo Goldwell.

Bibliographia
-------------

Claustra ecclesiae cathedralis Norvicensis
* John Britton, *The history and antiquities of the see and cathedral church of Norwich*. Londinii: Longman, 1816 Textus apud *Internet Archive*
* Thomas Browne, *Repertorium, or Some account of the tombs and monuments in the Cathedral Church of Norwich*. Londinii, 1712 Textus apud *Internet Archive*
* T. A. Heslop, H. E. Lunnon, edd. *Norwich: medieval and early modern art, architecture and archaeology*. 2015
* Richard John King, *Handbook to the Cathedrals of England: Eastern division: Oxford, Peterborough, Norwich, Ely, Lincoln*. 2a ed. Londinii: John Murray, 1881 Textus apud *Internet Archive*
* William Lefroy, *Norwich Cathedral*. Londinii: Isbister, 1897 Textus apud *Internet Archive*
* C. H. B. Quennell, *The cathedral church of Norwich, a description of its fabric and a brief history of the episcopal see*. Londinii: Bell, 1898 Textus apud *Internet Archive*

Nexus externi
-------------

|  |  |
| --- | --- |
|  | **Situs geographici et historici:** *Locus*: 52°37′55″N 1°18′4″E • *OpenStreetMap* • *GeoNames* |


|  |  |
| --- | --- |
|  | **Vicimedia Communia** plura habent quae ad **cathedralem Norvicensem** spectant. |

Ecclesiae cathedrales Angliae Cambriaeque mediaevales

Bangor • Cantuaria • Carliolum • Cicestria • Dunelmum • Eboracum • Ely • Exonia • Herefordia • Landava • Lichfelda • Lincolnia • Londinium • Norvicum • Roffa • S. Asaphi • S. Davidi • Sarisberia • Wellae • Wigornia • Wintonia

*Ecclesiae cathedrales Angliae**Capsae cognatae:* Ecclesiae cathedrales Anglicanae post 1538 in Anglia Cambriaque constitutae
Ecclesia cathedralis Lincolniensis supra urbem eminet
**Ecclesia cathedralis Lincolniensis** in urbe Lincolniae visitatur. Dioecesibus anterioribus Lindeseiensi et Dorcestriensi in unam congessis, sede Lincolniam translatura, episcopus Remigius Fiscamnensis cathedralem anno 1072 construere incepit quae incendio anno 1124 et terrae motu die 15 Aprilis 1185 fere omnino deleta est. Ecclesia quae hodie videtur e restitutione anno 1192 ab Hugone episcopo incepta, a successore Willelmo Blesensi magna parte confecta evenit, fenestris autem rosiformibus annis 1235 et 1330 additis.

Bibliographia
-------------

Navis ecclesiae cathedralis Lincolniensis
De historia et architectura
* John Chessell Buckler, *A description and defence of the restorations of the exterior of Lincoln Cathedral*. Oxoniae: Rivingtons, 1866 Textus apud *Internet Archive*
* T. A. Heslop, V. Sekules, edd. *Medieval art and architecture at Lincoln Cathedral*. 1986
* A. F. Kendrick, *The cathedral church of Lincoln: a history and desciption of its fabric and a list of the bishops*. Londinii: Bell, 1898 Editio 1917 apud *Internet Archive*
* Richard John King, *Handbook to the Cathedrals of England: Eastern division: Oxford, Peterborough, Norwich, Ely, Lincoln*. 2a ed. Londinii: John Murray, 1881 Textus apud *Internet Archive*

Specialia
* George Frederick Apthorp, *A catalogue of the books and manuscripts in the library of Lincoln cathedral*. Lincolniae, 1859 Textus apud *Internet Archive*
* Henry Bradshaw, Chr. Wordsworth, edd. *Statutes of Lincoln Cathedral*. 3 voll. Cantabrigiae: Cambridge University Press, 1892-1897 Pars 1 Pars 2 i Pars 2 ii

Nexus externi
-------------

|  |  |
| --- | --- |
|  | **Situs geographici et historici:** *Locus*: 53°14′4″N 0°32′10″W • *GeoNames* • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **cathedralem Lincolniensem** spectant. |

* "Lincoln Cathedral" apud *Victorian Web*

Ecclesiae cathedrales Angliae Cambriaeque mediaevales

Bangor • Cantuaria • Carliolum • Cicestria • Dunelmum • Eboracum • Ely • Exonia • Herefordia • Landava • Lichfelda • Lincolnia • Londinium • Norvicum • Roffa • S. Asaphi • S. Davidi • Sarisberia • Wellae • Wigornia • Wintonia

*Ecclesiae cathedrales Angliae**Capsae cognatae:* Ecclesiae cathedrales Anglicanae post 1538 in Anglia Cambriaque constitutae
Ecclesia cathedralis Cicestrensis ab Iosepho Francisco Gilbert anno 1833 picta (Centrum Artium Britannicarum Yalense). Culmen, quod anno 1861 collapsum erit, media imagine depingitur
**Ecclesia cathedralis Cicestrensis** in Sussexia Angliae meridianae visitatur. Dioecesis Australium Saxonum, a saeculo VII Selsey in urbe positam, anno 1075 Cicestriam translata est, episcopo Stigando. Ecclesia cathedralis eo anno incepta anno 1108 consecrata est, episcopo Radulpho de Luffa. Post incendium magna parte refecta, curante episcopo Seffrido (secundo huius nominis), anno 1199 iterum consecrata est. Fanum sancti Ricardi, episcopi Cicestriensis anno 1253 mortui, a peregrinis frequentabatur.

Culmen quod media ecclesia in turrem superpositum erat anno 1861 collapsum est. Restitutionem ecclesiae Georgius Gilbertus Scott inter annos 1861 et 1867, iterum anno 1872 curavit.

Notae
-----

1. ↑  Georgius Gilbertus Scott, *Personal and professional recollections* (Londinii, 1879) pp. 309-311

Bibliographia
-------------

Ecclesia cathedralis Cicestrensis intus visa
* *The Chichester Cathedral prayer book*. Londinii: Chiswick Press, 1907 Textus apud *Internet Archive*
* Thomas Abingdon, *The antiquities of the cathedral church of Worcester ... to which are added the antiquities of the cathedral churches of Chichester and Lichfeld*. Londinii: Curll, 1717 Textus apud *Internet Archive*
* Hubert Christian Corlette, *The cathedral church of Chichester; a short history & description of its fabric with an account of the diocese and see*. Londinii: Bell, 1901 Textus apud *Internet Archive*
* Richard John King, *Handbook to the Cathedrals of England: Southern division: part II. Canterbury, Rochester, Chichester, St. Alban's*. 2a ed. Londinii: John Murray, 1876 Textus apud *Internet Archive*
* W. R. W. Stephens, *Memorials of the South Saxon see and cathedral church of Chichester*. Londinii: Bentley, 1876 Textus apud *Internet Archive*
* R. Willis, J. L. Petit, Edmund Sharpe, *The architectural history of Chichester Cathedral, of Boxgrove Priory, and of Shoreham Collegiate Church*. Cicestriae: Mason, 1861 Textus apud *Internet Archive*

Nexus externi
-------------

|  |  |
| --- | --- |
|  | **Situs geographici et historici:** *Locus*: 50°50′11″N 0°46′51″W • Encyclopædia Britannica |


|  |  |
| --- | --- |
|  | **Vicimedia Communia** plura habent quae ad **cathedralem Cicestrensem** spectant. |

Ecclesiae cathedrales Angliae Cambriaeque mediaevales

Bangor • Cantuaria • Carliolum • Cicestria • Dunelmum • Eboracum • Ely • Exonia • Herefordia • Landava • Lichfelda • Lincolnia • Londinium • Norvicum • Roffa • S. Asaphi • S. Davidi • Sarisberia • Wellae • Wigornia • Wintonia

*Ecclesiae cathedrales Angliae**Capsae cognatae:* Ecclesiae cathedrales Anglicanae post 1538 in Anglia Cambriaque constitutae
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

Wikidata Franciscus Gehry
Res apud Vicidata repertae:Franciscus Gehry: imagoFranciscus Gehry: imago
*Nativitas*: 28 Februarii 1929; Torontum  
*Patria*: Civitates Foederatae Americae, Canada  
*Nomen nativum*: Frank (Ephraim) Owen Goldberg
**Officium**

*Munus*: architectus  
*Patronus*: Universitas Columbiae
**Memoria**

*Laurae*: AIA Gold Medal, Insigne Artium Nationale, Pritzker Architecture Prize, Praemium Imperiale, Steiger Award, The Dorothy and Lillian Gish Prize, Wolf Prize in Architecture, Royal Gold Medal, Companion of the Order of Canada, Princess of Asturias Award for the Arts, Praemium Praesidis pro Libertate, California Hall of Fame, Golden Lion, honorary doctorate of the University of Alcala, Queen Elizabeth II Golden Jubilee Medal, Queen Elizabeth II Diamond Jubilee Medal, Order of Canada, Order of Charlemagne, Twenty-five Year Award, National Design Awards, Frederick Kiesler Prize  

**Franciscus Owen Gehry** (natus *Frank* *Owen Goldberg* in Iudaea familia Toronti 28 Februarii 1929) est architectus Canadiensis-Americanus qui Sanctam Monicam Californiae incolat.

Vita
----

Sua avia semper impellit eum et Frank, puer creativus, cum ea in sua domu parva urbes partibus ligneis per lubidrium creare.

Cum avia carpas in vascam plenam aqua admittere, Frank magnam impressionem habuit et pisces in suis operis semper partem habent.

Postea finem studii anno 1954, autem in exercitu aera meruit antea accipere labores architecturae.

In Collegio Harvardiano conceptendi, urbium explicationi studuit, sed deseruit collegium annum prius quam terminare studium.

Nomine Frank Goldberg notus, Anita Snyderim? uxorem duxit, qua prima eum coegit ad mutandum nomen in Frank Gehry. Postea divortium mediis decennio 197, uxorem Bertam duxit, hodierna uxor, anno 1975. Ex prima uxore duas filias habuit et duos filios ex secunda.

Quippe in Canada adulescevisset, amat alsulegiam.

Magnam partem habuit eius psychoanalista Milton Wexler, quem vidit per 35 annos et singulariter Wexler permisit loqui cum scriptoribus de eo.

Obrectationes?
--------------

Sunt qui existimant male Gehris operas. Ex primiis sunt:

* 1. Creare partes sine ulla utilitate
* 2. Propositum operarum est sine ullo studio de natura loci
* 3. Aspectus operae saepe opprimet usum
* 4. Operae videntur non propriae loci

EMP Museum Seattliense est primum importantia.? Paul Allen Gehrym petivit ad aedificandum museum eius collectioni reliquarum musicae.

Operae Gehris adducunt periculum sicut Angelopoli ubi Aula Disneys,? causa superficiis reflectentis, attorret pavimentum ad 140 gradus Fahreneit, temperatura in qua plastica liquet et homines aestu? vulnerari possunt.

Nota
----

1. ↑  "Frank Gehry clears the air", *Globe and Mail,* 28 Iulii 2010.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Franciscum Gehry** spectant. |

* Pagina officinae Gehry & Partner in Sancta Monica
* Index operum Francisci O. Gehry apud architectour.net
Certamen Tauri Cualgniae (caerulei) et Tauri Cornibus Albis (*Finnbhennach*); opus tessellatum Desmondi Kinney, Eblanae, 1974
***Insecutio boum Cualgniae*** vel ***Raptus Tauri Cualgniae*** (Hibernice *Táin Bó Cúailnge*) est fabula epicae Hibernica antiqua maxima, de heroibus Ultoniae antiquae, saeculo XI vel XII conscripta. In Libro vaccae fuscae et in Libro Lageniensi duae versiones fabulae servantur. Oratione soluta scripta est, qua versus nonnumquam interpositi sunt.

Fabula
------

Mauda Connaciae regina Taurum Cualgniae pulcherrimum (*Donn Cuailnge*) Ultoniensem abducere vult, ne viro suo Olillo impar esset, qui Taurum Cornibus Albis possidet; exercitum misit, qui taurum ceperet, nam milites Ultonienses omnes aegri sunt. Cuculandus solus ei obviam it et multis certaminibus singularibus Connacianos demoratur; adversariorum eius nobilissimus Ferdia est frater eius nominatus. Exercitus Ultoniensis denique bellum iniit, et Fergusius dux Connacianus suos avertit, sed Mauda Taurum Cualgniae abducit. Contra Taurum Cornibus Albis ille proeliatur et adversarium occidit, sed ipse vulneribus moritur.

Notae
-----

1. ↑  Rerum Hibernicarum scriptores veteres, vol. IV, complectens *Annales IV magistrorum*, curavit Carolus O'Conor, 1824, p. 68,
2. ↑  Cf. ibidem, p. 757.
3. ↑  Roderici O'Flaherty(en) *Ogygia: seu rerum Hibernicarum chronologia*, Londinii, 1685. Et cetera heroum nomina Flahertiana.
4. ↑ . Vel *Cuchullin*, in Alexandri MacDonald *Phingaleide*, cf. Caroli Henrici Schundenii *Vindiciae antiquitatis carminum Ossiani*, Vitebergae 1799, p. 16.

Bibliographia
-------------

* Mallory, J. P. ed. (1992), *Aspects of the Táin,* December Publications, Belfasti
* Mallory, J. P.; Stockman, Gerard, eds. (1994), *Ulidia: Proceedings of the First International Conference on the Ulster Cycle of Tales*, December Publications, Belfasti
* O'Leary, Philip (2005), "4. "The Greatest of the Things Our Ancestors Did" - Modernizations and Adaptations of Early Irish Literature", The Prose Literature of the Gaelic Revival, 1881-1921: Ideology and Innovation
* Dooley, Ann (2006), *Playing the Hero: Reading the Táin Bó Cuailnge*, Toronti
Massachusettense Institutum Technologiae, hic ex aere visum, est institutum latissime agnitum. In media imagine Tholus Grandis est.
**Institutum** (ab *instituendo*) est corpus organizationale ad efficiendum certum propositum constitutum.

Instituta educationis
---------------------

Instituta saepe sunt societates investigationis (institutiones investigationis) ad investigandas certas res creatae. Institutum etiam esse potest corpus professionale. Instituta in nonnullis civitatibus sunt partes universitatis vel alius institutionis educationis superioris, aut ut grex partium academicarum aut autonomica educationis organizatio sine statu usitato universitario, sicut institutum universitatis. In nonnullis civitatibus, sicut Corea Meridiana et Iaponia, scholae privatae aliquando appellantur instituta, contra scholas. In Hispania, scholae secundariae instituta appellantur.

Magna Britannia
---------------

*Institute* (institutum), nomen Anglicum, in Britanniarum Regno et Monapia est vocabulum protectum, quo societates et aliae organizationes uti possunt solum "si sunt organizationes quae investigationem gradibus summis faciunt vel corpora professionalia summi status." Praeterea, si societas negotium alio nomine transigit, illa societas Actui Nominum Negotiorum obsequi debet. Usus tituli *institute* approbationem Secretarii Status requirit. Defectio approbationis petendae est delictum scelestum.

Nexus interni
-------------

* Academia
* Consortium
* Educatio superior
* Institutio
* Institutum technologiae
* Laboratorium
* Museum
* Observatorium
* Seminarium
* Schola Normalis Superior
* Societas fundata privata

Notae
-----

1. ↑  Anglice: "organisations which are carrying out research at the highest level or to professional bodies of the highest standing."
2. ↑  'Sensitive words' FAQ, www.companieshouse.gov.uk.
3. ↑  De nominibus negotiorum, www.companieshouse.gov.uk.